《燕城早出南关有感》
明代·区越

马渡南关天未明，远村咿哑有鸡声。带星讶我行偏早，枕石何人睡不醒。

往事故应挥手去，好山端合出头争。诸峰晓望嶒崚起，不似屏西水月清。

作者简介：区越（一四六八—一五五四），字文广，号西屏。新会人。尝从学于白沙陈献章。明孝宗弘治十八年（一五〇五）进士。历官浙江嘉善县令，户部主事、知建宁宁国府、浙江副使、江西左参政。年八十七卒。有《西屏集》行世。明万历《广东通志》卷二四、清乾隆《广州府志》卷三四、清乾隆《新会县志》卷九有传。区越《西屏集》十卷，前五卷为诗，馀者为文。